[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 6.7.2006

KOM(2006) 381 endelig

200/0297 (COD)

UDTALELSE FRA KOMMISSIONEN i overensstemmelse med EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til

EUROPA-PARLAMENTETS OG RÅDETS BESLUTNING om retningslinjer for de transeuropæiske net på energiområdet og om ophævelse af beslutning nr. 96/391/EF og nr. 1229/2003/EF (KOM(2003) 742 endelig, C5-0064/2004, 2003/0297(COD))

OM Æ NDRING AF KOMMISSIONENS FORSLAGi henhold til EF-traktatens artikel 250, stk. 2

200/0297 (COD)

UDTALELSE FRA KOMMISSIONEN i overensstemmelse med EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til

EUROPA-PARLAMENTETS OG RÅDETS BESLUTNING om retningslinjer for de transeuropæiske net på energiområdet og om ophævelse af beslutning nr. 96/391/EF og nr. 1229/2003/EF (KOM(2003) 742 endelig, C5-0064/2004, 2003/0297(COD))

1. INDLEDNING

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringsforslag, Europa-Parlamentet stiller ved andenbehandlingen. Kommissionen fremsætter her sin udtalelse om Parlamentets ændringsforslag.

2. BAGGRUND

a) Tidspunkt for Kommissionens beslutning: 10.12.2003.

b) Tidspunkt for forelæggelse for Parlamentet og Rådet: 11.12.2003.

d) Tidspunkt for Det Europæiske Økonomiske og Sociale Udvalgs udtalelse: 2.6.2004.

e) Tidspunkt for Parlamentets udtalelse ved førstebehandlingen: 7.6.2005.

f) Tidspunkt for politisk enighed i Rådet: 28.6.2005.

g) Tidspunkt for vedtagelse af den fælles holdning: 1.12.2005.

h) Tidspunkt for Parlamentets udtalelse ved andenbehandlingen: 4.4.2006.

3. FORSLAGETS FORMÅL

Den foreslåede tilpasning går fortrinsvis ud på at inddrage de ti nye medlemsstater i de prioriterede projekter og forbedre gennemførelsen. TEN-E-støtten koncentrerer sig om støtte til den vigtigste sammenkoblingskapacitet, således som beskrevet i bilag IV til det oprindelige forslag. De vigtigste nye elementer i de foreslåede retningslinjer er i) anerkendelse af projekter med en betydelig grænseoverskridende dimension som projekter af europæisk interesse og ii) udpegelse af en europæisk koordinator, som skal medvirke til en effektiv udarbejdelse og gennemførelse af disse projekter inden for den fastsatte tidsramme.

4. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG

4.1. Ændringsforslag, som Kommissionen har accepteret

Kommissionen kan acceptere alle Europa-Parlamentets 17 ændringsforslag i deres helhed. De er resultatet af en kompromispakke, som Europa-Parlamentet og Rådet blev enige om med henblik på andenbehandlingen. Ændringsforslagene genindfører vigtige elementer i Kommissionens forslag, nærmere betegnet kategorien "projekter af europæisk interesse" og den "europæiske koordinator". Kompromispakkens konklusion er blevet befordret af den erkendelse, at det er de virksomheder, der udfører sådanne projekter, som sidder inde med de relevante og de seneste oplysninger, snarere end medlemsstaterne. Beslutningsforslaget pålægger derfor medlemsstaterne at sikre strømmen af oplysninger om projekter af europæisk interesse og den tværnationale samordning af dem.

Ændringsforslagene til den fælles holdning drejer sig især om:

- Genindførelse af kategorien " projekter af europæisk interesse " (artikel 1, stk. 1, artikel 5, litra a), artikel 6, stk. 5, og artikel 8).

- Forskel på prioritetsgraden i forbindelse med adgang til finansiering, afhængigt af samfinansieringskilden, idet der gives " passende prioritet " til finansiering efter Rådets forordning (EF) nr. 2236/95, mens projekter, der erklæres for værende af europæisk interesse i forbindelse med finansiering over Fællesskabets øvrige samfinansieringsfonde, skal have "særlig opmærksomhed" (artikel 8, stk. 2 og 3).

- Tværnational samordning mellem medlemsstaterne, hvis der er tale om en betydelig aktuel eller forventet forsinkelse i forbindelse med udførelsen af et af de projekter, der er blevet erklæret for værende af europæisk interesse, Kommissionen kan i så fald anmode de berørte medlemsstater om at sikre, at årsagerne til forsinkelsen forklares inden tre måneder (artikel 8, stk. 6).

- Medlemsstaterne insisterede på, at bestemmelsen om, at Kommissionen kan beslutte at trække erklæringen om anerkendelse af den europæiske interesse tilbage , udelades, da den kun har begrænset indflydelse på den anlægsfase, der udføres af private firmaer. I betragtning af de fremskridt, der er sket med hensyn til samordning og overvågning, kan Kommissionen acceptere denne holdning.

- Genindførelse af den europæiske koordinator, der skal udpeges af Kommissionen i samråd med medlemsstaterne og efter høring af Europa-Parlamentet i de tilfælde, hvor et projekt, der er blevet erklæret for værende af europæisk interesse, løber ind i betydelige forsinkelser eller gennemførelsesvanskeligheder (artikel 10, stk. 1).

- Nærmere angivelse af rapporteringskravene : Medlemsstaterne forelægger Kommissionen efter en tidsplan, som udarbejdes af Kommissionen, en ajourført, vejledende tidsplan for fuldførelsen af projekter af europæisk interesse. Kommissionen forelægger toårige rapporter om sådanne projekters udvikling. Hvis der udpeges en europæisk koordinator for det pågældende projekt, overtager den europæiske koordinator denne opgave (artikel 9, stk. 1 og 2).

5. KONKLUSION

Under henvisning til EF-traktatens artikel 250, stk. 2, ændrer Kommissionen sit forslag som angivet i det foregående.